|  |
| --- |
| Številka: 007-521/2022/7 |
| Ljubljana, 29. 11. 2022 |
| EVA: 2022-2430-0113 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA:  | Uredba o določitvi mehanizma oblikovanja cene električne energije za poslovne odjemalce – predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … pod točko ... sprejela naslednji S K L E P :Vlada Republike Slovenije je izdala Uredbo o določitvi mehanizma oblikovanja cene električne energije za poslovne odjemalce in jo objavi v Uradnem listu Republike Slovenije. Barbara Kolenko Helbl generalna sekretarka Sklep prejmejo:* Ministrstvo za infrastrukturo
* Ministrstvo za gospodarski razvoj in tehnologijo
* Ministrstvo za finance
* Služba Vlade Republike Slovenije za zakonodajo
* Generalni sekretariat Vlade Republike Slovenije
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** / |
|  |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer, minister (MZI)
* mag. Tina Seršen, državna sekretarka (MZI)
* mag. Hinko Šolinc, generalni direktor (MZI)
* Karla Pinter, generalna direktorica (MGRT)
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Zakon o kontroli cen (Uradni list RS, št. 51/06 – uradno prečiščeno besedilo, v nadaljnjem besedilu: ZKC) v 8. členu določa, da lahko vlada z uredbo v določenih primerih določi ustrezne ukrepe kontrole cen. Trenutno so cene električne energije na borzah že od oktobra 2021 glede na dolgoletno povprečje izjemno visoke. Zaradi motenj pri oskrbi z zemeljskim plinom lahko pričakujemo nadaljnjo rast cen zemeljskega plina, cene električne energije na borzah pa tej ceni sledijo s približno dvakratno vrednostjo. Trenutno so cene električne energije okrog 350 EUR/MWh. Nedvomno gre pri tem za hude motnje na trgu pri gibanju cen, pa ne gre za redna sezonska nihanja, kot je določeno v 3. točki 8. člena ZKC. Tudi terminske cene za dobavo v letu 2023 kažejo enak trend. Glede na navedeno je Vlada RS sprejela Uredbo o določitvi cene električne energije (Uradni list RS, št. 95/22 in 98/22) s katero je določila najvišjo dovoljeno drobnoprodajno ceno električne energije, ki velja za gospodinjske in male poslovne odjemalce, kot so določeni v Zakonu o oskrbi z električno energijo (Uradni list RS, št. 172/21) ter za skupna merilna mesta večstanovanjskih in stanovanjsko-poslovnih stavb.Glede na (1) stanje na trgu, (2) dejstvo, da na ravni EU niso bili sprejeti ukrepi, ki bi zadostno znižali cene, (3) dejstvo, da borze v naši bližini ostajajo nelikvidne in (4) potrebo, da se gospodarstvu takoj zagotovi cene, ki jim bodo omogočale nadaljevanje opravljanja gospodarske dejavnosti, je potrebno določiti tudi pravila za oblikovanje cene električne energije za velike poslovne odjemalce, tj. za tiste, ki ne izpolnjujejo pogojev za upravičenost do najvišje dovoljene drobnoprodajne cene, ki jo določa prej omenjena Uredba o določitvi cene električne energije. Brez teh pravil bi lahko bila eskalacija cen za poslovne odjemalce še višja. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:**/** |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR: /** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NENENE |
| Gradivo (predpis) je bilo poslano v mnenje:Gradivo je bilo poslano v medresorsko usklajevanje MF, MGRT in SVZ.  |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo ne zahteva sodelovanja javnosti.  |
| Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano …………….. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| **mag. Tina Seršen** **Državna sekretarka****mag. Dejan Židan****Državni sekretar** |

PRILOGA:

* predlog Uredbe o določitvi mehanizma oblikovanja cene električne energije za poslovne odjemalce
* obrazložitev

**PRILOGA (jedro gradiva)**

**PREDLOG**

**(EVA 2022-2430-0113)**

Na podlagi 3. točke prvega odstavka 8. člena, 1. in 5. točke 9. člena ter 14. člena Zakona o kontroli cen (Uradni list RS, št. 51/06 – uradno prečiščeno besedilo) Vlada Republike Slovenije izdaja

**UREDBO**

**o določitvi mehanizma oblikovanja cene električne energije za poslovne odjemalce**

1. **člen**
2. Ta uredba določa mehanizem oblikovanja najvišje dovoljene drobnoprodajne cene električne energije za poslovne odjemalce kot jih določa Zakon o oskrbi z električno energijo (Uradni list RS, št. 172/21).
3. Ta uredba se uporablja za pogodbe o dobavi električne energije poslovnim odjemalcem v letu 2023, sklenjene v obdobju od vključno dne uveljavitve te uredbe do vključno 31. decembra 2022.
4. **člen**

(1) Do ukrepov iz te uredbe je upravičen poslovni odjemalec, ki ni upravičen do ukrepov iz Uredbe o določitvi cen električne energije (Uradni list RS, št. 95/22 in 98/22) (v nadaljnjem besedilu: odjemalec).

 (2) Distribucijski operater na zahtevo dobavitelja brezplačno zagotovi podatke o izpolnjevanju pogoja iz prejšnjega odstavka za posameznega odjemalca.

1. **člen**

Cena iz 1. člena te uredbe je določena na enoto proizvoda, ki je ena megavatna ura, brez DDV.

1. **člen**
2. Dobavitelj električne energije za maksimalno količino odjema električne energije odjemalca kot je določena v prvem in drugem odstavku 5. člena te uredbe odjemalcu ponudi in sklene pogodbo o dobavi za produkt fiksne cene za višjo in nižjo dnevno tarifno postavko, ki je lahko enaka ali nižja od cene, oblikovane na podlagi tega odstavka, pri čemer je način oblikovanja cene, njene sestavine ter merila, po katerih se morajo oblikovati te sestavine, naslednji:
* cena za višjo dnevno tarifno postavko se izračuna na naslednji način (v EUR/MWh):

**CVT = 0,49892 x EEXbase + 0,59022 x EEXpeak + Cdob**

* cena za nižjo dnevno tarifno postavko se izračuna na naslednji način (v EUR/MWh):

**CMT = 1,45128 x EEXbase** - **0,50637 x EEXpeak + Cdob**

Oznake v zgoraj navedenih formulah imajo naslednji pomen:

**CVT:** cena za višjo dnevno tarifno postavko

**CMT:** cena za nižjo dnevno tarifno postavko

**EEXbase:** Best Ask cena letnega terminskega produkta pasovne energije na nemški terminski borzi EEX (*German Power Futures Cal-23 Base*), ki velja v trenutku, ko dobavitelj odjemalcu odda ponudbo za določitev cene

**EEXpeak:** Best Ask price cena letnega terminskega produkta trapezne energije na nemški terminski borzi EEX (*German Power Futures Cal-23 Peak*), ki velja v trenutku, ko dobavitelj odjemalcu odda ponudbo za določitev cene

**Cdob**: strošek dobavitelja, ki znaša največ 10 EUR/MWh (brez DDV). Dobavitelju se prizna strošek največ v tej višini, ne glede na njegov dejanski strošek. Strošek dobavitelja vključuje stroške odstopanj in izravnave ter vse ostale stroške, ki jih ima dobavitelj z oskrbo reguliranim segmentom odjemalcev, in niso neposredno vezani na nabavo električne energije (zaposleni, poštni stroški, licence za trgovanje…).

1. Dobavitelj odjemalcu za preostalo količino odjema električne energije ponudi in sklene pogodbo o dobavi za ceno za poljuben produkt, pri čemer pa mora kot skrben gospodar poskrbeti, da bo cena odražala tržne cene. Dobavitelj je pri določitvi cene iz prejšnjega stavka upravičen upoštevati strošek dobavitelja v maksimalni višini postavke **Cdob**.
2. **člen**
3. Količina odjema električne energije odjemalca, za katerega je dobavitelj električne energije dolžan ponuditi ceno iz prvega odstavka prejšnjega člena, ne sme presegati 90 odstotkov porabe odjemalca za enako obdobje v letu 2021.
4. Če na merilnem mestu v enakem obdobju leta 2021 ni bilo porabe, se upošteva 90 odstotkov povprečne porabe tega merilnega mesta v enakem obdobju v letih 2018, 2019 in 2020. Če gre za merilno mesto, za katerega je bilo izdano soglasje za priključitev šele v letu 2021 ali 2022, se za posamezen obračunski mesec v letu 2023 upošteva 90 odstotkov povprečne mesečne porabe v letu v katerem je bilo izdano soglasje za priključitev.
5. Distribucijski operater na zahtevo dobavitelja brezplačno zagotovi podatke o izpolnjevanju pogojev iz tega člena za posameznega odjemalca.
6. **člen**

Dobavitelj, ki od uveljavitve te uredbe dobavlja električno energijo odjemalcem, za katere se uporablja ta uredba, ne sme prenehati z dejavnostjo dobave tem kategorijam odjemalcev. Dobavitelj mora odjemalcem na zahtevo posredovati ponudbo in na njeni podlagi skleniti pogodbo o dobavi, vse skladno s pogoji iz te uredbe.

**[KONČNA DOLOČBA](https://www.uradni-list.si/glasilo-uradni-list-rs/vsebina/2022-01-0709/uredba-o-dolocitvi-cen-dolocenih-naftnih-derivatov/%22%20%5Cl%20%22KON%C4%8CNA%C2%A0DOLO%C4%8CBA)**

1. **člen**

Ta uredba začne veljati naslednji dan po objavi v Uradnem listu Republike Slovenije in velja do vključno 31. decembra 2022.

Št. 007-521/2022

Ljubljana, dne 29. novembra 2022

EVA 2022-2430-0113

Vlada Republike Slovenije

dr. Robert Golob

 predsednik

**Obrazložitev:**

Zakon o kontroli cen (Uradni list RS, št. 51/06 – uradno prečiščeno besedilo, v nadaljnjem besedilu: ZKC) v prvem odstavku 8. členu določa, da Vlada z uredbo določi ustrezne ukrepe kontrole cen, kadar:

1. je to nujno zaradi doseganja ciljev in ukrepov gospodarske politike, ki so določeni z akti državnega zbora,
2. gre za dejavnosti, v katerih ima posamezno podjetje ali enota, ki samostojno opravlja dejavnost ali nekaj podjetij monopolni ali obvladujoč položaj, pa so te dejavnosti nujne za zadovoljevanje potreb ljudi in organizacij,
3. nastanejo ali se utemeljeno pričakujejo hude motnje na trgu pri gibanju cen, pa pri tem ne gre za redna sezonska nihanja,
4. bi prišlo na trgu do cen, ki bi ogrozile redno preskrbo potrošnikov in bi bile te cene posledica elementarnih in drugih množičnih nesreč,
5. gre za prodajo blaga iz državnih blagovnih rezerv,
6. gre za državni odkup na podlagi zakona,
7. gre za uskladitev cen z obveznostmi, ki jih je Republika Slovenija sprejela z mednarodnimi pogodbami,
8. gre za dovoljene oblike državne pomoči ali so za uvoz predpisane posebne dajatve.

V 3. točki je govora o obstoju ali se utemeljenem pričakovanju hude motnje na trgu pri gibanju cen, pa pri tem ne gre za redna sezonska nihanja. Gibanje cen v obdobju od oktobra 2021 naprej brez dvoma lahko opišemo kot hudo motnjo na trgu, pri kateri očitno ne gre za sezonsko nihanje. Zato je eden od razlogov za uvedbo mehanizma za določite cen ta alineja.

Ukrepe kontrole cen določa 9. člen ZKC. Ukrepa kontrole cen, uporabljena v tej uredbi, sta omejitev najvišje cene iz 1. alineje in določitev mehanizma cen iz 5. alineje, pri čemer se določi način oblikovanja cen, sestavine, ki jih podjetje sme ali mora ali ne sme upoštevati, in merila, po katerih se cene ali njihove sestavine morajo ali smejo oblikovati (na primer borzne cene).

14. člen ZKC cen je podlaga za ukrepe iz 6. člena predlagane uredbe. Trenutno obveza sklepanja pogodb o dobavi ni zapisana nikjer v zakonodaji. zato bi lahko zaradi omejitve cen prišlo do odklanjanja sklepanja pogodb s strani dobaviteljev.

Trenutno so cene električne energije na borzah že od oktobra 2021 glede na dolgoletno povprečje izjemno visoke. Zaradi motenj pri oskrbi z zemeljskim plinom lahko pričakujemo nadaljnjo rast cen zemeljskega plina, cene električne energije na borzah pa tej ceni sledijo s približno dvakratno vrednostjo. Trenutno so cene električne energije okrog 350 EUR/MWh. Nedvomno gre pri tem za hude motnje na trgu pri gibanju cen, pa ne gre za redna sezonska nihanja, kot je določeno v 3. točki 8. člena ZKC. Tudi terminske cene za dobavo v letu 2023 kažejo enak trend.

Glede na navedeno je Vlada RS sprejela Uredbo o določitvi cene električne energije (Uradni list RS, št. 95/22 in 98/22) s katero je določila najvišjo dovoljeno drobnoprodajno ceno električne energije, ki velja za gospodinjske in male poslovne odjemalce, kot so določeni v Zakonu o oskrbi z električno energijo (Uradni list RS, št. 172/21, v nadaljnjem besedilu: ZOEE) ter za skupna merilna mesta večstanovanjskih in stanovanjsko-poslovnih stavb.

Glede na (1) stanje na trgu, (2) dejstvo, da na ravni EU niso bili sprejeti ukrepi, ki bi zadostno znižali cene, (3) dejstvo, da borze v naši bližini ostajajo nelikvidne in (4) potrebo, da se gospodarstvu takoj zagotovi cene, ki jim bodo omogočale nadaljevanje opravljanja gospodarske dejavnosti, je potrebno določiti tudi pravila za oblikovanje cene električne energije za velike poslovne odjemalce, tj. za tiste, ki ne izpolnjujejo pogojev za upravičenost do najvišje dovoljene drobnoprodajne cene, ki jo določa prej omenjena Uredba o določitvi cene električne energije. Brez teh pravil bi lahko bila eskalacija cen za poslovne odjemalce še višja.

**K 1. členu**

Ta člen povzema vsebino uredbe. Gre za določitev mehanizma za oblikovanje cene za poslovne odjemalce, ki še niso bili zajeti v Uredbi o določitvi cene električne energije (Uradni list RS, št. 95/22 in 98/22). Pri tem gre za letne pogodbe za dobavo v letu 2023, ki se sklepajo v decembru 2022.

**K 2. členu**

Drugi člen natančneje določa, za katere odjemalce se ta uredba uporablja. Pri tem se ta uredba dopolnjuje z Uredbo o določitvi cene električne energije - ta uredba ne velja za odjemalce, za katere velja Uredba o določitvi cene električne energije.

**K 3. členu**

Za enoto, ki se regulira, je vedno potrebno določiti fizikalno enoto, za električno energijo je to megavatna ura.

**K 4. členu**

Ta člen določa formuli, po katerih se določi maksimalni ceni za dobavo v času visoke in nizke tarife. Pri tem se upošteva terminska cena na borzi EEX v dnevu, ko je ponudba pri dobavitelju izdelana, ločeno za pasovno in trapezno energijo. Pasovna in trapezna energija sta v formuli zajeti vsaka s svojim deležem, ki ga določajo faktorji v formuli. Pri tem je upoštevan skupen profil odjema odjemalcev, ki so po tej uredbi upravičeni do omejene cene, pa tudi faktor pretvorbe iz standardnega veleprodajnega (pasovnega in trapeznega) produkta v generičen profil odjema poslovnih odjemalcev v Sloveniji, za katere velja ta Uredba, za tarifna časa VT in MT. Tarifna časa VT in MT sta definirana drugače kot je definiran standarden veleprodajni produkt. Formuli je dodana konstanta, ki predstavlja strošek dobavitelja, ki zajema stroške odstopanj in izravnave, ter vse ostale strošek, ki niso neposredno vezani na nabavo električne energije. Stroški čezmejnih prenosnih zmogljivosti se ne upoštevajo posebej, upoštevani so že v osnovni formuli.

Formule v prvem odstavku se uporabijo, skladno s 5. členom, le za 90% odjema upravičencev (tj. odjemalcev). Pri tem se upošteva poraba v letu 2021. Za odjem, ki preseže 90% lanskega odjema, dobavitelji ceno postavijo skladno s tržnimi načeli. Najmanj pri tej količini energije se med dobavitelji ohranja konkurenca. Namen omejitve na 90% je tudi spodbujanje varčevanja.

Dobavitelj bo torej ceno določal v vsakem primeru posebej, po predpisani formuli. V tej formuli je določeno, da mora pri oblikovanju cene upoštevati borzne cene, ki veljajo v trenutku, ko odda ponudbo posameznemu odjemalcu. Drugače (poenostavljeno) povedano, dobavitelj bo praviloma ponudil po ceni, po kateri je energijo lahko takrat tudi kupil. To pomeni, da mu ne bo nastajala škoda (v obliki razlike v nakupni in prodajni ceni). Poleg tega formula omogoča dobavitelju tudi, da odjemalcu zaračuna še strošek, ki zajema stroške odstopanj in izravnave, ter vse ostale stroške, ki niso neposredno vezani na nabavo električne energije. Tako da bo finančni učinek za dobavitelje predvidoma minimalen, morebitna "škoda" pa bo odvisna od vsakega posameznega primera. Pravna podlaga in sredstva za izplačilo morebitnih nadomestil (če bi do potrebe po nadomestilu prišlo) pa so predvidena z Zakonom o nujnem posredovanju za obravnavo visokih cen energije (ZNPOVCE), ki je v postopku sprejemanja.

**K 5. členu**

Ta člen omejuje obvezo dobavitelja, da ponudi energijo po ceni, ki ni višja od v uredbi določene cene, na 90 % porabe posameznega odjemalca v letu 2021.

**K 6. členu**

Ta člen določa, da dobavitelji, ki ob sprejemu te uredbe dobavljajo električno energijo odjemalcem, za katere se uporablja ta uredba, v času veljavnosti te uredbe ne smejo prenehati z izvajanjem dejavnosti dobave omenjenim kategorijam odjemalcev in da morajo tem odjemalcem obvezno izdajati ponudbe skladne s pogoji, ki jih določa uredba. Ta določba je potrebna, da se dobavitelji obvezi ne bi izognili z ne-izdajanjem ponudb in z ne-sklepanjem pogodb o dobavi ali s prenehanjem izvajanja dejavnosti. Takšnih prepovedi v zakonodaji ni, je pa takšna prepoved izrecno predvidena v ZKC.

**K 7. členu**

Konec decembra 2022 se izteče veljavnost večine pogodb o dobavi za odjemalce, ki jih zajema ta uredba. Ker so bile cene doslej zelo visoke, je velik del pogodb za leto 2023 potrebno še skleniti. Zato se uredba začne uporabljati že naslednji dan po objavi, saj bodo imeli dobavitelji in odjemalci tako en mesec časa za sklepanje pogodb za dobavo v letu 2023. Ob tem zgolj v izogib nesporazumu dodajamo, da predlagana uredba velja do konca leta 2022, pri čemer pa cene po pogodbah, sklenjenih po tej uredbi, veljajo za dobavo v letu 2023.